  Майя Бывальцева «Ӧжыт лыдъем калыкъёслэн Евровидениязы» куинетӥ инты утэм Татарстанысь удмурт кырӟась Павел Александров иворъёсъя «Удмуртия» агентстволы аслаз мылкыдъёсыз сярысь вераз. Солэн кылъёсызъя, ассэ возьматэмезъя мылкыдыз умой, сцена вылын солы кельшиз. «Куарая режиссёръёс та конкурсын бадӟым профессионалъёс. Сцена вылэ потон азьын соос туж кема милесьтым юалляськизы, кызьы но мар милемлы кароно микрофонъёсын, кытчы пуктыны синтезаторез. Собере нош лыктыса мертазы ваньзэ линейкаен, кытын мар сылоз!!! Соиз туж паймытӥз. Мынон азям вал вормонлы дасяськем адями. Соин вормонэн ик кошки шуыны луэ!», — вераз Павел. Кыкетӥ инты понна зэмос ожмаськон вал. «Нырысетӥ инты басьтӥз саами нылаш — Каутокейно (отын ортчиз вожвылъяськон — ред.) со саами посёлок, шӧдӥськоды, дыр, герӟетсэ! Нош кыкетӥ инты понна вал ожмаськон Афке Зингерман нимо нылашен, но со но вал туж зол кырӟась!!! Одӥг гинэ балл ӧз тырмы кыкетӥ инты понна!», — шуиз кырӟась. Тодэ вайытом, вожвылъяськон 13-тӥ оштолэзе Норвегиын ортчиз. Отын 8 выжы калыкъёслэн кылъёсынызы кырӟанъёс чузъяськизы. Россиысь отчы пыриськизы башкиръёс но. Тегъёс: Лулчеберет йӧскалыклулчеберет удмуртъёс кырӟан  